रूपवास में दूसरे दिन भी हटाए अतिक्रमण
एसडीएमसुनीता पंकज के निर्देशन में बुधवार को दूसरे दिन भी धौलपुर रोड से जेसीबी चलवा कर अतिक्रमण हटवाएं गए। इस अवसर पर धौलपुर जगनेर रोड पर फैल रहे गंदे पानी को सार्वजनिक निर्माण विभाग के कार्यालय के सामने बंद पड़े पुराने नाले को खुदवा कर रेलवे लाइन के सहारे पानी निकासी की व्यवस्था कराई।
इसके बाद सिंघावली रोड पर हो रही कीचड़ के समाधान के लिए तहसीलदार को पुरानी पोखर पर हो रहे अतिक्रमण को हटवाने एईएन को नाली बनवाने के निर्देश दिए। भाजपा जिलाध्यक्ष भानुप्रताप सिंह राजावत ने वार्ड नंबर 18 में गलियों के ऊंचा हो जाने से सड़क पर फैल रहे पानी की स्थायी व्यवस्था के लिए एसडीएम पंकज को मौके पर ले गए। जहां एसडीएम ने मौका देखकर लोगों को जल्द नलिया बनवाने का आश्वासन दिया। वहीं अतिक्रमण हटाओ अभियान की कार्रवाई दिन भर चली। इस दौरान तहसीलदार चंद्रपालसिंह, विकास अधिकारी रामप्रकाश गालब, एईएन सुरेश अग्रवाल, जेईएन अनिल नागर, एसआई महेंद्र शर्मा आदि मौजूद थे।
रूपवास. बंद पड़े नाले को खुलवाने के लिए निर्देश देती एसडीएम सुनीता पंकज।
hin_Deva hin_Deva hin_Deva hin_Deva